ಅಮೀರ್ ಖಾನ್ ಮಗಳ ಲವ್ ಕಹಾನಿಗೆ 2 ವರ್ಷ : ಮತ್ತೆ ಬಿಕಿನಿಯಲ್ಲೇ ಪೋಸ್ ಕೊಟ್ಟ ಇರಾ

ಬಾಲಿವುಡ್ ಖ್ಯಾತ ನಟ ಅಮೀರ್ ಖಾನ್ ಈ ಕಡೆ ಲಾಲ್ ಸಿಂಗ್ ಛಡ್ಡಾ ಸಿನಿಮಾದ ಬಿಡುಗಡೆಯ ಸಂಭ್ರಮದಲ್ಲಿದ್ದರೆ, ಅತ್ತ ಮಗಳು ಇರಾ ಖಾನ್ ತನ್ನ ಪ್ರೀತಿಗೆ ಎರಡು ವರ್ಷ ತುಂಬಿರುವ ಸಡಗರದಲ್ಲಿ ಇದ್ದಾಳೆ. ಆ ಸಂಭ್ರಮವನ್ನು ಅವರು ತನ್ನ ಬಾಯ್ ಫ್ರೈಂಡ್ ನಪೂರ್ ಶಿಖರ್ ಜೊತೆ ಹಾಟ್ ಫೋಟೋ ಶೇರ್ ಮಾಡಿ, ಪ್ರೀತಿಯ ಸಾಲುಗಳನ್ನು ಬರೆದಿದ್ದಾರೆ. ಇದನ್ನೂ ಓದಿ : ನಟ ಸಲ್ಮಾನ್ ಖಾನ್ ಹತ್ಯೆಗೆ ಸ್ಕೆಚ್ : ಭದ್ರತೆ ಹೆಚ್ಚಿಸಲು ನಿರ್ಧಾರ

ಪ್ರೀತಿ ಮತ್ತು ಪ್ರಿಯತಮನ ವಿಷಯದಲ್ಲಿ ಇರಾ ಯಾವತ್ತೂ ಮುಚ್ಚುಮರೆ ಮಾಡಿದವರು ಇಲ್ಲ. ಸಮಯ ಸಿಕ್ಕಾಗೆಲ್ಲ ಆ ಹುಡುಗನ ಬಗ್ಗೆ ಮಾತನಾಡುತ್ತಲೇ ಇರುತ್ತಾರೆ. ಅವನೊಂದಿಗಿರುವ ಫೋಟೋವನ್ನು ಶೇರ್ ಮಾಡುತ್ತಲೇ ಇರುತ್ತಾರೆ. ತಮ್ಮ ಪ್ರೀತಿಗೆ ಇದೀಗ ಎರಡು ವರ್ಷ ತುಂಬಿರುವ ಸಂದರ್ಭದಲ್ಲಿ ಹುಡುಗನ ಜೊತೆ ತಮ್ಮ ಹುಟ್ಟು ಹಬ್ಬದಂದು ತೆಗೆದಿದ್ದ ಬಿಕಿನಿ ಫೋಟೋಗಳನ್ನೇ ಶೇರ್ ಮಾಡಿ ಮತ್ತೆ ಟ್ರೋಲ್ ಗೆ ಗುರಿಯಾಗಿದ್ದಾರೆ.

ಹುಡುಗನ ಜೊತೆ ಫೋಟೋ ಶೇರ್ ಮಾಡಿರುವ ಇರಾ, ತಮ್ಮ ಪ್ರಾಮಾಣಿಕ ಪ್ರೀತಿಯನ್ನು ವ್ಯಕ್ತ ಪಡಿಸಿದ್ದಾರೆ. ಯಾವಾಗಲೂ ನಾವು ಹೀಗೆಯೇ ಇದ್ದೇವೆ ಎನ್ನುವ ಭಾವನೆಯೇ ಮಧುರು. ಐ ಲವ್ ಯೂ ಎಂದು ಬರೆದಿದ್ದಾರೆ. ಪೂಲ್ ನಲ್ಲಿ ಹುಡುಗನ ಜೊತೆ ಇರುವ ಹಲವು ಫೋಟೋಗಳನ್ನು ಅವರು ಹಂಚಿಕೊಂಡಿದ್ದಾರೆ. ಇದನ್ನೂ ಓದಿ : ದಿ ಕಾಶ್ಮೀರ್ ಫೈಲ್ಸ್ ನಿರ್ದೇಶಕನಿಗೆ ಆಕ್ಸ್ ಫರ್ಡ್ ಯೂನಿವರ್ಸಿಟಿಯಲ್ಲಿ ಅವಮಾನ

ಕೆಲ ದಿನಗಳ ಹಿಂದೆಯಷ್ಟೇ ಬಿಕಿನಿಯಲ್ಲೇ ತಮ್ಮ ಹುಟ್ಟು ಹಬ್ಬವನ್ನು ಆಚರಿಸಿಕೊಂಡಿದ್ದರು ಇರಾ ಖಾನ್. ಅವತ್ತು ಅವರು ತಮ್ಮ ಬಾಯ್ ಫ್ರೆಂಡ್ ಮತ್ತು ಇತರ ಸ್ನೇಹಿತರ ಜೊತೆಗೆ ಪೂಲ್ ಸೈಡ್ ಪಾರ್ಟಿ ಮಾಡಿದ್ದರು. ಅಲ್ಲದೇ, ತಂದೆಯೊಂದಿಗೆ ಕೇಕ್ ಕತ್ತರಿಸುವಾಗಲೂ ಅವರು ಬಿಕಿನಿಯಲ್ಲೇ ಇದ್ದರು. ಈ ಫೊಟೋ ಸಖತ್ ವೈರಲ್ ಕೂಡ ಆಗಿದ್ದವು.